בן שמן

בֵּן שֶׁמֶן הוא מושב השוכן כ-2.5 קילומטר ממזרח ללוד בתחום המועצה האזורית חבל מודיעין. יער בן שמן מקיף את המושב ממזרח, דרום ומערב. מצפון למושב נמצא כביש 443 ומושב גנתון.

== היסטוריה ==
בתקופה הממלוכית התקיים במקום יישוב בשם בית עריף (כפר ערבי שניטש במהלך המאה ה-16, להבדיל מהכפר דיר טריף שעליו הוקם היישוב "בית עריף" לאחר הקמת המדינה), שאדמותיו נרכשו לשם התיישבות יהודית בשנת 1904.<ref>רועי מרום, [https://www.academia.edu/48820058/Jind%C4%81s_at_Lydda_s_Entrance_A_Cornerstone_of_the_Study_of_the_City_s_Rural_Hinterland_1459_1948_%D7%92%D6%B4%D7%A0%D6%B0%D7%93%D6%B7%D7%90%D7%A1_%D7%91%D7%A9%D7%A2%D7%A8%D7%94_%D7%A9%D7%9C_%D7%9C%D7%95%D7%93_%D7%90%D7%91%D7%9F_%D7%A4%D7%99%D7%A0%D7%94_%D7%9C%D7%97%D7%A7%D7%A8_%D7%94%D7%A2%D7%95%D7%A8%D7%A3_%D7%94%D7%9B%D7%A4%D7%A8%D7%99_%D7%A9%D7%9C_%D7%94%D7%A2%D7%99%D7%A8_1948_1459 גִ'נְדַאס בשערה של לוד: אבן פינה לחקר העורף הכפרי של העיר 1948-1459], לוד-דיוספוליס 7, 2021, עמ' 30.</ref> המושב נוסד בדצמבר 1952 על ידי עולים מרומניה, מדרום לכפר הנוער בן שמן, על אדמות שהיו בעבר חלק משטחי החווה החקלאית במקום, ומשטחי מושב בן שמן הוותיק, שהפך לימים ליישוב כרם בן שמן.

===מקור השם===
הצירוף לקוח מספר ישעיהו: 

===הפשרת קרקעות המושב לבנייה===
בשנת 1997 החל המושב ליזום במהלך להפשרת הקרקעות החקלאיות שהוחכרו למושב לצורך בניית שכונה חדשה, שתסופח לעיר לוד. זאת על בסיס החלטה 737 של מינהל מקרקעי ישראל שנתנה הרשאה למושבים לשינוי יעוד של קרקע חקלאית. לצורך מימוש התוכנית חבר המושב לחברה הממשלתית - החברה לפיתוח אזור לוד-רמלה (לור"ם). מנכ"ל החברה יעקב אטרקצ'י, אף רכש בית במושב. החברה החלה בתכנון השכונה, על שטח של 550 דונם ממזרח ללוד וממערב למושב. באוגוסט 1999 הגישה לוועדה המחוזית לתכנון ובנייה מרכז, תוכנית להפשרת הקרקע ובניית 2,000 יחידות דיור. בדצמבר 1999 נכנסה חברת דלק נדל"ן כשותפה לפרויקט יחד עם לור"ם, שתי החברות שילמו למושב 8.5 מיליון. ארגוני איכות הסביבה, בראשם החברה להגנת הטבע הגישו התנגדויות לתוכנית והוועדה קיבלה את טענת הארגונים הירוקים, לפיה שטח התוכנית מוגדר בתוכנית המתאר המחוזית כנחל. מאחר שבמרכז השטח שבו תוכננה השכונה זורם נחל גזר. למרות ביטול התוכנית, הודיעה המועצה האזורית חבל מודיעין כי היא מוכנה להעביר את השטח לתחום השיפוט של לוד.

בשנת 2017, חודשה שוב התוכנית לבנייה על אדמות המושב, לאחר שהממשלה חתמה על הסכם גג עם עיריית לוד להקמת 17 אלף דירות בעיר, מתוכן 4,000 שייבנו של קרקעות המושב בן שמן. בינואר 2019 חתמה חברת אאורה השקעות שבבעלות יעקב אטרקצ'י (ששימש קודם כמנכ"ל לור"ם) על הסכם עם ועד אגודת מושב בן שמן לרכישת מגרשים להקמת 500 יחידות דיור, תמורת 45 מיליון שקל. המושב קיבל לידיו את הקרקע בפטור ממכרז. ההסכם נחתם זמן קצר לאחר שתוכנית השכונה החדשה אושרה בוועדה הארצית לתכנון ולבנייה של מתחמים מועדפים לדיור. חברת אאורה דיווחה כי היא צופה רווח של 100 מיליון שקל מהפרויקט. ביוני 2020, זכתה חברת פרשקובסקי
במכרז שפורסם על ידי החברה הממשלתית דירה להשכיר ורשות מקרקעי ישראל לבניית מאות דירות להשכרה במתחם. פרשקובסקי זכתה במכרז לאחר שהציעה 104 מיליון שקל בעבור הקרקע.

==כלכלה==
שטח המושב כ-2,500 דונם, ותושביו מתפרנסים בעיקר מחקלאות - גידול תבואה, ירקות, זיתים, פרדס ולול אווזים.

== אישים ==
האישים הבאים קשורים למושב בן שמן:

* דוד מנחם - קצין צה"ל במילואים בדרגת תת-אלוף. מתגורר במושב בן שמן.
* איריס ברנע - שחקנית ישראלית בעבר, וכיום עוסקת בטיפולי גוף ונפש. מתגוררת במושב בן שמן.
* עומר ברנע - שחקן, דוגמן וקריין ישראלי. נולד וגדל במושב בן שמן.
* רום ברנע - שחקן ישראלי. נולד וגדל במושב בן שמן.
* שמעון סוסן - ראש המועצה האזורית חבל מודיעין משנת 2004. מתגורר במושב בן שמן.
* אנג'לה קליין - אמנית ישראלית. נולדה במושב בן שמן.

==ראו גם==
* כרם בן שמן
* מושבת בצלאל

==קישורים חיצוניים==

* 
* 
* [https://web.archive.org/web/20070713211934/http://www.modiin-region.muni.il/Heb/?catid=182 בן שמן] - המועצה המקומית חבל מודיעין
* ליאוניד סטסין, [http://www.iaa-conservation.org.il/Projects_Item_heb.asp?site_id=6&subject_id=10 בן שמן: כביש חוצה ישראל- שיעתוק בית בד], אתר [http://www.antiquities.org.il/default.aspx רשות העתיקות] – [http://www.iaa-conservation.org.il/ מינהל שימור], מרץ 2002.
* [https://www.teva.org.il/?CategoryID=11837&ArticleID=24572 תמל/1064 לוד - מתחמי בן שמן ובית הקשתות], באתר החברה להגנת הטבע

==הערות שוליים==

קטגוריה:יישובים שהוקמו ב-1952
קטגוריה:מושבים
קטגוריה:מושבי תנועת המושבים